Hotărârea Tribunalului din 5 octombrie 2022  – Múka/Comisia
(Cauza T-214/21)1
[„Acces la documente – Regulamentul (CE) nr. 1049/2001 – Documente aferente procedurilor de control al ajutoarelor de stat – Refuzul accesului – Articolul 4 alineatul (2) a treia liniuță din Regulamentul nr. 1049/2001 – Excepție referitoare la protecția obiectivelor activităților de inspecție, de anchetă și de audit – Prezumție generală de nedivulgare – Interes public superior”]
Limba de procedură: engleza
Părțile
Reclamant: Ondřej Múka (Praga, Republica Cehă) (reprezentant: P. Kočí, avocat)
Pârâtă: Comisia Europeană (reprezentanți: C. Ehrbar și K. Herrmann, agenți)
Obiectul
Prin acțiunea întemeiată pe articolul 263 TFUE, reclamantul solicită Tribunalului anularea scrisorii Comisiei Europene din 27 octombrie 2020 de respingere a cererii sale inițiale de acces din 17 septembrie 2020 la documente pe care le-a schimbat cu Republica Cehă și a Deciziei C (2021) 1320 final din 21 februarie 2021 de respingere a cererii sale de confirmare a accesului din 12 noiembrie 2020 la documentele menționate, pe de o parte, și obligarea Comisiei să îi furnizeze toate documentele și informațiile vizate în cererea sa din 17 septembrie 2020, pe de altă parte.
Dispozitivul
Respinge acțiunea.
Îl obligă pe domnul Ondřej Múka să suporte propriile cheltuieli de judecată, precum și cheltuielile de judecată efectuate de Comisia Europeană.
____________
1     JO C 242, 26.6.2021.